# ព័ត៌មានស្តីពីគោលនយោបាយការដាក់កំហិត និងការដាក់ឱ្យនៅដាច់ពីគេ សម្រាប់ឪពុកម្តាយ / អ្នកថែទាំ

## ព័ត៌មានខាងក្រោមស្តីអំពីការដាក់កំហិត និងការដាក់ឱ្យនៅដាច់ពីគេផ្នែករាងកាយ សម្រាប់ឪពុកម្តាយ / អ្នកថែទាំសិស្សដែលរៀននៅសាលារៀនរដ្ឋ ក្នុងរដ្ឋវិចថូរៀ។

## ទិដ្ឋភាពទូទៅ

* សិស្សទាំងអស់មានសិទ្ធិដើម្បីមានសុវត្ថិភាពនៅសាលារៀន។
* សិទ្ធិរបស់សិស្សត្រូវបានការពារដោយច្បាប់ និងគោលនយោបាយ។
* បុគ្គលិកសាលាមានកាតព្វកិច្ចក្នុងថែទាំសិស្សរបស់ពួកគេ។
* បុគ្គលិកសាលាមានសិទ្ធិធ្វើការក្នុងបរិស្ថានប្រកបដោយសុវត្ថិភាព។
* ច្បាប់អនុញ្ញាតឱ្យបុគ្គលិកសាលាបញ្ឈប់សិស្សម្នាក់ មិនឱ្យធ្វើអ្វីដែលមានគ្រោះថ្នាក់។
* ភាពខុសគ្នានៃច្បាប់ និងគោលនយោបាយពេលខ្លះអាចមានន័យថា សាលារៀនមិនអាចធ្វើអ្វីៗបានដូចគ្នានឹងអ្វីៗដែលក្រុមគ្រួសារអាចធ្វើ បាននៅផ្ទះនោះទេ។

## ដំបូន្មាន

## តើការដាក់កំហិត និងការដាក់ឱ្យនៅដាច់ពីគេផ្នែករាងកាយគឺជាអ្វី

ក្រសួងកំណត់និយមន័យការដាក់កំហិត និងការដាក់ឱ្យនៅដាច់ពីគេផ្នែករាងកាយ ថាជាការប្រើប្រាស់កម្លាំងកាយដើម្បីបញ្ឈប់ចលនារបស់ សិស្ស។

ប្រសិនបើបុគ្គលិកសាលាកាន់ផ្នែកណាមួយនៃរាងកាយរបស់សិស្ស ហើយសិស្សមិនអាចរើខ្លួនចេញបានទេ នេះគឺជាការដាក់កំហិតផ្នែករាង កាយ។ ប្រសិនបើបុគ្គលិកសាលារារាំងចលនារបស់សិស្ស ប៉ុន្តែសិស្សអាចរើខ្លួនចេញបានពីសមាជិកបុគ្គលិក នេះមិនមែនជាការដាក់កំហិត ផ្នែករាងកាយទេ។

ក្រសួងកំណត់និយមន័យការដាក់ឱ្យនៅដាច់ពីគេផ្នែករាងកាយ ថាជាការទុកឱ្យសិស្សនៅម្នាក់ឯងក្នុងបន្ទប់ ឬតំបន់មួយដែលពួកគេមិនបាន អនុញ្ញាតឱ្យចាកចេញ។ បន្ទប់ពិសេសសម្រាប់ដាក់ឱ្យនៅដាច់ពីគេ ឬតំបន់ផ្សេងទៀតនៃសាលារៀន ដែលបានសាងសង់សម្រាប់ដាក់ឱ្យនៅ ដាច់ពីគេ ឬដែលបានប្រើសម្រាប់ការដាក់ឱ្យនៅដាច់ពីគេ មិនបានអនុញ្ញាតឱ្យមាននៅសាលារៀនឡើយ។ សាលារៀនមិនត្រូវទប់ស្កាត់សិស្ស ពីការចាកចេញពីតំបន់សាលារៀន ដែលសិស្សធ្លាប់ប្រើជាធម្មតានោះឡើយ។

ប្រសិនបើមានសិស្សច្រើននាក់ត្រូវបានទុកឱ្យនៅក្នុងបន្ទប់ ឬតំបន់នោះ ទង្វើរនេះមិនត្រូវនឹងនិយមន័យនៃការដាក់ឱ្យនៅដាច់ពីទេ។ ការបញ្ជូន សិស្សពីថ្នាក់រៀន ការបញ្ឈប់បណ្តោះអាសន្ន ឬការបណ្តេញសិស្សចេញ មិនមែនជាការដាក់ឱ្យនៅដាច់ពីទេ។

## ការប្រើប្រាស់ការដាក់កំហិត និងការដាក់ឱ្យនៅដាច់ពីគេផ្នែករាងកាយនៅសាលារៀន

បុគ្គលិកសាលាត្រូវបានអនុញ្ញាតឱ្យប្រើប្រាស់ការដាក់កំហិត និងការដាក់ឱ្យនៅដាច់ពីគេផ្នែករាងកាយ ពេលណាពួកគេត្រូវការការពារនរណាម្នាក់ ពីព្រោះសិស្សកំពុងតែធ្វើបាបខ្លួនឯង ឬមនុស្សម្នាក់ទៀត ហើយគ្មានវិធីណាផ្សេងទៀតដើម្បីរក្សាសុវត្ថិភាពពួកគេឡើយ។ ស្ថានភាពទាំងនេះត្រូវ បានចាត់ទុកថាជាភាពអាសន្ន។

បុគ្គលិកសាលាត្រូវបញ្ឈប់ការដាក់កំហិត និងការដាក់ឱ្យនៅដាច់ពីគេផ្នែករាងកាយ ឱ្យបានឆាប់នៅពេលដែលគ្រោះថ្នាក់បានឈប់។

ប្រសិនបើសិស្សត្រូវបានដាក់ឱ្យនៅដាច់ពីគេ បុគ្គលិកត្រូវតែឃ្លាំមើលពួកគេពេញម៉ោង។

គ្មាននរណាម្នាក់ - មិនមែនវេជ្ជបណ្ឌិត អ្នកឯកទេសខាងសុខភាព ឬអ្នកដែលជាឪពុកម្តាយ / អ្នកថែទាំ ឬកូនរបស់អ្នក - អាចស្នើសុំឱ្យបុគ្គលិក សាលាប្រើការដាក់កំហិត និងការដាក់ឱ្យនៅដាច់ពីគេផ្នែករាងកាយបានទេ។

ការដាក់កំហិត និងការដាក់ឱ្យនៅដាច់ពីគេផ្នែករាងកាយ មិនត្រូវដាក់បញ្ចូលក្នុងផែនការគាំទ្រឥរិយាបថរបស់សិស្ស ផែនការសុវត្ថិភាព ផែនការអប់រំបុគ្គល ឬឯកសារណាមួយអំពីការរៀនសូត្រ ឬសុវត្ថិភាពរបស់សិស្សឡើយ។

ប្រសិនបើកូនរបស់អ្នកទទួលបានការគាំទ្រតាមរយៈ គម្រោង​ធានា​រ៉ាប់​រងសម្រាប់ជន​ពិការ​ថ្នាក់ជាតិ (NDIS) ការអនុវត្តមួយចំនួនដែលបានប្រើ នៅផ្ទះ អាចមិនត្រូវបានអនុញ្ញាតនៅសាលារៀនរបស់កូនអ្នកទេ ពីព្រោះ NDIS ធ្វើប្រតិបត្តិការក្រោមច្បាប់ខុសៗគ្នាពីច្បាប់សម្រាប់សាលារៀន។

ប្រសិនបើកូនរបស់អ្នកត្រូវបានការដាក់កំហិត និងការដាក់ឱ្យនៅដាច់ពីគេនៅសាលារៀន សាលារៀននោះនឹង៖

* ធានាថាមនុស្សគ្រប់រូប រួមទាំងកូនរបស់អ្នកមានសុវត្ថិភាព
* ប្រាប់អ្នកពីអ្វីដែលបានកើតឡើង និងមូលហេតុដែលការដាក់កំហិត និងការដាក់ឱ្យនៅដាច់ពីគេផ្នែករាងកាយត្រូវបានប្រើ
* រាយការណ៍ពីឧប្បត្តិហេតុនេះដល់ក្រសួង
* ព្យាយាមអ្វីថ្មីៗដើម្បីបញ្ឈប់ស្ថានភាពកុំឱ្យកើតឡើងម្តងទៀត
* និយាយជាមួយអ្នក អំពីអ្វីដែលពួកគេគិតថាអាចមានប្រយោជន៍សម្រាប់កូនរបស់អ្នក។

## សម្រាប់ព័ត៌មានបន្ថែម

ប្រសិនបើអ្នកចង់បានព័ត៌មានបន្ថែមអំពីឧប្បត្តិហេតុ ឬគោលនយោបាយរបស់ក្រសួងស្តីពីការដាក់កំហិត និងការដាក់ឱ្យនៅដាច់ពីគេផ្នែក រាងកាយ៖

* សូមនិយាយជាមួយបុគ្គលិកនៅសាលារៀនរបស់កូនអ្នក
* ចូលមើល [គោលនយោបាយស្តីពីការដាក់កំហិត និងការដាក់ឱ្យនៅដាច់ពីគេ](https://www2.education.vic.gov.au/pal/restraint-seclusion/policy) នៅលើគេហទំព័ររបស់ក្រសួងអប់រំ និងបណ្តុះបណ្តាល។

## បណ្តឹងតវ៉ា

ប្រសិនបើអ្នកចង់ធ្វើបណ្តឹងតវ៉ាអំពីឧប្បត្តិហេតុនៃការដាក់កំហិត និងការដាក់ឱ្យនៅដាច់ពីគេនៅសាលារៀន សូមអនុវត្តតាមជំហានទាំងនេះ៖

1. សូមនិយាយជាមួយសាលារៀនជាមុនសិន
2. ប្រសិនបើអ្នកមិនសប្បាយចិត្តនឹងអ្វីដែលបុគ្គលិកសាលានិយាយ ឬធ្វើទេ សូមទាក់ទងមកការិយាល័យប្រចាំភូមិភាគដែលនៅជិតអ្នកបំផុត
3. ប្រសិនបើអ្នកនៅតែមិនសប្បាយចិត្តទេ សូមទាក់ទងមកការិយាល័យកណ្តាល។

ព័ត៌មានលម្អិតទាំងនេះមាននៅលើគេហទំព័រនេះ៖ <https://www.education.vic.gov.au/parents/going-to-school/Pages/school-complaints.aspx>

សម្រាប់ការគាំទ្របន្ថែម

បណ្តាញទូរស័ព្ទសម្រាប់មាតាបិតា (Parent Line)៖ https://parentline.com.au/ ឬទូរស័ព្ទទៅលេខ 1300 30 1300

គោលនយោបាយ ឬដំបូន្មានពាក់ព័ន្ធ

ស្តង់ដារសុវត្ថិភាពកុមារ

https://www.education.vic.gov.au/school/teachers/health/childprotection/Pages/safeenviro.aspx

គោលនយោបាយនៃកាតព្វកិច្ចក្នុងថែទាំ

<https://www.education.vic.gov.au/school/principals/spag/safety/Pages/dutyofcare.aspx>

ការដាក់កំហិត និងការដាក់ឱ្យនៅដាច់ពីគេ

<https://www2.education.vic.gov.au/pal/restraint-seclusion/policy>

## បន្ទប់ប្រមូលផ្តុំអារម្មណ៍វិញ្ញាណ

## <https://www2.education.vic.gov.au/pal/sensory-rooms/policy>

## ច្បាប់ពាក់ព័ន្ធ

## ធម្មនុញ្ញនៃសិទ្ធិមនុស្ស និងច្បាប់ទំនួលខុសត្រូវ ឆ្នាំ 2006

## https://www.legislation.vic.gov.au/in-force/acts/charter-human-rights-and-responsibilities-act-2006/014

## ច្បាប់សុខុមាលភាព និងសុវត្ថិភាពកុមារ ឆ្នាំ 2005

## https://www.legislation.vic.gov.au/in-force/acts/child-wellbeing-and-safety-act-2005/030

## បទប្បញ្ញត្តិស្តីពីកំណែទម្រង់ការអប់រំ និងបណ្តុះបណ្តាល ឆ្នាំ 2017 (វិចថូរៀ) បទប្បញ្ញត្តិ 24 ការដាក់ទណ្ឌកម្មលើរូបកាយមិនបានអនុញ្ញាត ឡើយ

## Education and Training Reform Regulations 2017 (Vic) Regulation 25, Restraint from danger

## <https://www.legislation.vic.gov.au/in-force/statutory-rules/education-and-training-reform-regulations-2017/002>

## ដំបូន្មានត្រូវបានធ្វើបច្ចុប្បន្នភាពចុងក្រោយ

ខែឧសភា ឆ្នាំ 2021

## វិសាលភាព

សម្រាប់សាលារៀន

សម្រាប់ក្រុមប្រឹក្សាសាលា

សម្រាប់បុគ្គលិកក្រសួងទាំងអស់

## តើអ្នកណាធ្វើឱ្យប្រាកដថាទម្រង់បែបបទនេះត្រឹមត្រូវ?

ទីប្រឹក្សាគាំទ្រឥរិយាបថចម្បង

អ៊ីម៉ែល៖ restraint.seclusion@education.vic.gov.au